laion/Wikipedia-Exotic huggingface dataset:
როსტომ საგინაშვილი

როსტომ საგინაშვილი (დ. 21 დეკემბერი, 1940 — გ. 13 თებერვალი, 2022) — ქართველი მომღერალი (ტენორი). როსტომ საგინაშვილის მიერ შესრულებული „ჩაკრულოს“ ჩანაწერი მთელ საბჭოთა კავშირში ერთადერთი სიმღერა აღმოჩნდა, რომელიც 1977 წელს კოსმოსურმა ხომალდმა „ვოიაჯერმა“ ოქროს ფირფიტით, მზის სისტემაში გაიტანა. როსტომ საგინაშვილი გურჯაანის რაიონის სოფელ კოლაგში დაიბადა. სკოლის დამთავრების შემდეგ სწავლობდა თბილისში, მოსე თოიძის სახელობის სახელოსნოში, პარალელურად სპორტით იყო დაკავებული და ჭიდაობას ეუფლებოდა. ტექნიკუმის დამთავრების შემდეგ გურჯაანის სამშენებლო ტრესტში დაიწყო მუშაობა. ქართულ ხალხურ სიმღერებს სამოყვარულოდ ასრულებდა და საკუთარი სურვილით გურჯაანის კულტურის სახლში მივიდა სინჯებზე, სადაც ხელმძღვანელობამ პირველივე მოსმენით მიიღო ანსამბლში. გურჯაანის ანსამბლის თბილისში გამართულ ერთ-ერთ საკონონკურსო გამოსვლას ჯანო ბაგრატიონი და საქართველოს ხალხური სიმღერისა და ცეკვის სახელმწიფო ანსამბლის სამხატვრო ხელმძღვანელი ანზორ კავსაძე ესწრებოდნენ, რომელიც ანსამბლის საფრანგეთში გასტროლისთვის ეძებდა ნიჭიერ მუსიკოსებს და შესთავაზა საგინაშვილს ანსამბლში სინჯებზე მისვლა, სადაც შესარჩევი სიმღერა საგინშვილმა ანსამბლის პირველ ტენორთან, მიშიკუნა გოშაძესთან ერთად შეასრულა და პირველივე სინჯით ჩაირიცხა ანსამბლში. განსაკუთრებით ნაყოფიერი იყო ანსამბლში როსტომ საგინაშვილის თანამშრომლობა ილია ზაქაიძესთან, მათ მიერ დუეტში შესრულებული ხალხური სიმღერები არნახული პოპულარობით სარგებლობდა მსმენელში. მათ რეპერტუარში ერთ-ერთი გამორჩეული ადგილი ეკავა „ჩაკრულოს“, რომლის ერთ-ერთი საკონცერტო შესრულების ჩანაწერიც, კოსმოსური პროექტ „ვოიაჯერის“ ფარგლებში ოქროს ფირფიტით, 1977 წელს მზის სისტემაში გაიგზავნა. ჩანაწერი საქართველოს ხალხური სიმღერისა და ცეკვის სახელმწიფო ანსამბლის ამერიკაში გასტროლის დროს, 1974 წელს, თუმცა შემსრულებლები იმის შესახებ, რომ ეს ჩანაწერი კოსმოსში გაუშვეს არ იყვნენ და მხოლოდ მოგვიანებით გაიგეს. როსტომი აქტიურად იყო დაკავებული სამოყვარულო ფოტოგრაფიით და საკუთარ ზენიტის აპარატზე „ერისიონის“ საგასტროლო მოგზაურობების უნიკალური კადრები აქვს აღბეჭდილი. როსტომ საგინაშვილი გარდაიცვალა 2022 წლის 13 თებერვალს. ოქროს ხმა - როსტომ საგინაშვილი „ძველი ამბის ახალი სიცოცხლე“ – „ჩაკრულო“, რომელმაც გალაქტიკა „გაარღვია“ და როსტომ საგინაშვილის ახდენილი ოცნება დაარქივებული 2022-02-18 საიტზე Wayback Machine.
რობერტ ბლოხი

რობერტ ალბერტ ბლოხი (დ. 5 აპრილი, 1917 — გ. 23 სექტემბერი, 1994) — ამერიკელი მწერალი, წერდა დეტექტიურ, ფსიქოლოგიური ჰორორისა და ფენტეზის ჟანრში, მისი ნაშრომები იდგმებოდა რადიოში, კინოსა და ტელევიზიაში. ბლოხის სამწერლო კარიერა 60 წელს გაგრძელდა, მათ შორის 30 წელზე მეტი ხნის მანძილზე იგი ტელევიზიასა და კინოში მოღვაწეობდა. ბლოხის ყველაზე გახმაურებული ნაშრომია საშინელებათა ჟანრის რომანი „ფსიქო“ (1959), რომლის მიხედვითაც ალფრედ ჰიჩკოკმა ამავე სახელწოდების ცნობილი ფილმი გადაიღო. ბლოხის შემოქმედება 30-ზე მეტ რომანს და ასობით მოთხრობას მოიცავს. იგი ჰოვარდ ლავკრაფტის პროტეჟე იყო, რომელმაც პირველმა სერიოზულად წაახალისა მისი შემოქმედებითი ნიჭი. ბლოხმა პროფესიონალური სამწერლო კარიერა სწავლის დასრულებისთანავე, 17 წლის ასაკში დაიწყო. მიუხედავად იმისა, რომ ბლოხის თავდაპირველი ნაშრომები ლავკრაფტის და მისი „კოსმიური ჰორორის“ მიბაძვას წარმოადგენდა, მოგვიანებით იგი ფსიქოლოგიური სიღრმის მქონე დეტექტიური და საშინელებათა ჟანრის ტექსტების შექმნაში დაოსტატდა. ბლოხი არაერთი პრესტიჟული ლიტერატურული ჯილდოს ლაურეატია, მათ შორისაა ჰიუგოს, ბრემ სტოკერის და ფენტეზის მსოფლიო პრემიები. Robert Bloch — ნამუშევრები პროექტ „გუტენბერგზე“ რობერტ ბლოხი — ნამუშევრები საიტზე Internet Archive რობერტ ბლოხი — ნამუშევრები საიტზე LibriVox (უფასო აუდიო წიგნები) რობერტ ბლოხი საიტზე Curlie რობერტ ბლოხი საიტზე Internet Speculative Fiction Database რობერტ ბლოხი — Find a Grave-ზე რობერტ ბლოხი კინოფილმების ინტერნეტ-მონაცემთა ბაზაში რობერტ ბლოხი საიტზე Memory Alpha Robert Bloch ↑ 1.0 1.1 Person Profile // კინოფილმების ინტერნეტ-მონაცემთა ბაზა — 1990. <a href="https://wikidata.org/wiki/Track:Q37312"></a> ↑ 2.0 2.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Find a Grave — 1996. <a href="https://wikidata.org/wiki/Track:Q63056"></a> ↑ 5.0 5.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 6.0 6.1 BD Gest' <a href="https://wikidata.org/wiki/Track:Q2876969"></a> ↑ 7.0 7.1 Vegetti Catalog of Fantastic Literature <a href="https://wikidata.org/wiki/Track:Q23023088"></a> ↑ 8.0 8.1 Babelio — 2007. <a href="https://wikidata.org/wiki/Track:Q2877812"></a> ↑ 9.0 9.1 Czech National Authority Database <a href="https://wikidata.org/wiki/Track:Q13550863"></a> ↑ https://www.comic-con.org/awards/inkpot
ბრაიდსჰედში დაბრუნება

„ბრაიდსჰედში დაბრუნება“ — ინგლისელი მწერლის, ივლინ ვოს, რომანი, პირველად გამოქვეყნდა 1945 წელს. ნაწარმოებში მოქმედება 1920-იანი წლებიდან 1940-იანი წლების დასაწყისამდე მიმდინარეობს. რომანი მოგვითხრობს საშუალო კლასის წარმომადგელი ჩარლზ რაიდერის ცხოვრების შესახებ, რომელიც ოქსფორდში სწავლისას სებასტიან ფლაიტს და მის ოჯახს უმეგობრდება. ფლაიტები, მდიდარ ინგლისელი კათოლიკეები, ბრაიდსჰედის სასახლეში ცხოვრობენ. რომანში აღწერილია ჩარლზის სასიყვარულო ურთიერთობები სებასტიანთან და მის დასთან, ჯულიასთან. „ბრაიდსჰედში დაბრუნება“ ინგლისური არიტოკატიისა და კათოლიციზმის ხანისადმი ნოსტალგიითა განმსჭვალული. 1981 წელს რომანის სატელევიზიო ადაპტაცია შედგა. "Evelyn Waugh's Finest Novel". The New York Times. A Companion to the novel Downloadable audio about Brideshead Revisited and Evelyn Waugh Guardian.co.uk
I Know What I Like (In Your Wardrobe)

I Know What I Like (In Your Wardrobe) — ინგლისური პროგრესული როკ-ჯგუფ ჯენესისის სიმღერა და სინგლი ალბომიდან Selling England by the Pound. სინგლის მეორე მხარეს ჩაწერილი იყო Twilight Alehouse, სიმღერა, რომელიც არ არის შეტანილი ჯგუფის არც ერთ სტუდიურ ალბომში. I Know What I Like უფრო მეტად პოპ-სიმღერაა, ვიდრე ჯგუფის სტილისათვის დამახასიათებელი პროგრესული როკის ელემენტების მატარებელი ნომერი. იგი რამდენიმე წლის განმავლობაში, სანამ არ გამოვიდა სინგლი Follow You Follow Me, იყო ჯენესისის ერთადერთი წარმატებული სინგლი. 1993 წელს ჯგუფ მარილიონი-ს ყოფილმა მუსიკოსმა, ფიშმა თავის ალბომზე Songs from the Mirror შეასრულა ამ სიმღერის საკუთარი ვერსია. სიმღერა ბრიტანეთში სინგლის სახით გამოიცა და ჩარტის 21-ე პოზიციაზე მოხვდა. I Know What Your Like (In Your Wardrobe) - 4:07 Carpet Crawl - 5:54 ↑ Genesis UK chart history, The Official Charts Company. Retrieved May 18, 2012.
იოზეფ როთი

მოსე იოზეფ როთი (გერმ. Moses Joseph Roth; დ. 2 სექტემბერი, 1894 — გ. 27 მაისი, 1939) — ავსტრიელი ჟურნალისტი და რომანისტი, ცნობილია რომანით „რადეცკის მარში“ (1932), რომელიც საოჯახო საგაა და ავსტრია-უნგრეთის იმპერიის დაკნინებისა და დაცემის შესახებ მოგვითხრობს. მის სხვა გახმაურებულ ნამუშევრებს შორისაა რომანი „იობი“ (1930), რომელიც იობის წიგნზეა დაფუძნებული და რწმენაშერყეული ებრაელის შესახებ მოგვითხრობს. ასევე ცნობილია როთის ესე „მოხეტიალე ებრაელები“ (1927), რომელშიც იგი პირველი მსოფლიო ომისა და რუსეთის რევოლუციის შემდეგ აღმოსავლეთიდან დასავლეთ ევროპაში ემიგრირებულ ებრაელთა ყოფას განიხილავს. XXI საუკუნეში როთის შემოქმედებისადმი ინტერესი ინგლისურ ენაზე „რადეცკის მარშის“ და მისი ჟურნალისტური ნაშრომების გამოქვეყნებამ განაახლა. JRO – Joseph Roth Online Joseph Roth Collection იოზეფ როთი — ნამუშევრები საიტზე Internet Archive იოზეფ როთი — ნამუშევრები საიტზე LibriVox (უფასო აუდიო წიგნები) ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Discogs — 2000. <a href="https://wikidata.org/wiki/Track:Q504063"></a> ↑ 5.0 5.1 filmportal.de — 2005. <a href="https://wikidata.org/wiki/Track:Q15706812"></a> ↑ 6.0 6.1 Frankfurter Personenlexikon — 2014. <a href="https://wikidata.org/wiki/Track:Q39845173"></a> ↑ 7.0 7.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 8.0 8.1 Catalogue of the Library of the Pontifical University of the Holy Cross <a href="https://wikidata.org/wiki/Track:Q65028882"></a> ↑ 9.0 9.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 10.0 10.1 10.2 10.3 10.4 The Fine Art Archive — 2003. <a href="https://wikidata.org/wiki/Track:Q10855166"></a> ↑ 11.0 11.1 11.2 Рот Йозеф // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Liukkonen, Petri. Joseph Roth. Kuusankoski Public Library. ↑ Author biography in Radetzky March, Penguin Modern Classics, 1984.
არკადი და ბორის სტრუგაცკები

ძმები არკადი ნატანოვიჩ სტრუგაცკი (დ. 28 აგვისტო, 1925 — გ. 12 ოქტომბერი, 1991) და ბორის ნატანოვიჩ სტრუგაცკი (დ. 14 აპრილი, 1933 — გ. 19 ნოემბერი, 2012) — საბჭოთა რუსი სამეცნიერო ფანტანსტიკის ჟანრის მწერლები, რომლებიც მათი სამწერლო კარიერის უდიდესი ნაწილის მანძილზე ურთობლივად მუშაობდნენ. სტრუგაცკების ყველაზე გახმაურებულ ნაშრომებს შორისაა რომანები: „პიკნიკი გზის პირას“ (1972), „ორშაბათი იწყება შაბათს“ (1965) და „ძნელია ღმერთობა“ (1964). არკადი და ბორის სტრუგაცკები — ნამუშევრები საიტზე Internet Archive Includes the complete works in Russian and selected translations Arkady and Boris Strugatsky. The Complete Works Stalkers of Russian Science Fiction – the Strugatsky Brothers Boris Strugatsky on Avatar Strugatsky Brothers Universe Boris Strugatsky on Avatar Brothers Strugatsky Arkady Strugatsky საიტზე Internet Speculative Fiction Database Boris Strugatsky საიტზე Internet Speculative Fiction Database
იუ ნესბო

იუ ნესბო (დ. 29 მარტი, 1960) — ნორვეგიელი მწერალი, მუსიკოსი, ეკონომისტი და ყოფილი ფეხბურთელი და ჟურნალისტი. 2014 წლის მონაცემებით ნორვეგიაში მისი რომანების სამ მილიონზე მეტი ეგზემპლარი იყო გაყიდული; მწერლის ნაშრომები 50-ზე მეტ ენაზეა თარგმნილი, 2021 წლისთვის მსოფლიოს მასშტაბით მისი წიგნების 50 მილიონზე მეტი ეგზემპლარი იყო გაყიდული, რამაც ნესბო ყველა დროის ყველაზე წარმატებულ ნორვეგიელ ავტორად აქცია. ნესბო ძირითადად ცნობილია დეტექტიური ჟანრის რომანებით გამომძიებელი ჰარი ჰოლეს შესახებ. გარდა სამწერლო კარიერისა, იგი ნორვეგიული როკ-ჯგუფის Di Derre მთავარი ვოკალისტია ქართულ ენაზე თარგმნილია ნესბოს რომანები: „თავებზე მონადირეები“ და „თოვლის კაცი“. ოფიციალური საიტი იუ ნესბოს სრული ბიოგრაფია და ბიბლიოგრაფია Knigosearch.com-ზე იუ ნესბო კინოფილმების ინტერნეტ-მონაცემთა ბაზაში ↑ 1.0 1.1 1.2 http://web.archive.org/web/20170324042703/http://jeugdliteratuur.org/auteurs/jo-nesbo ↑ Discogs — 2000. <a href="https://wikidata.org/wiki/Track:Q504063"></a> ↑ Kuiper K. Encyclopædia Britannica <a href="https://wikidata.org/wiki/Track:Q5375741"></a> ↑ filmportal.de — 2005. <a href="https://wikidata.org/wiki/Track:Q15706812"></a> ↑ Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Babelio — 2007. <a href="https://wikidata.org/wiki/Track:Q2877812"></a> ↑ 8.0 8.1 The Fine Art Archive — 2003. <a href="https://wikidata.org/wiki/Track:Q10855166"></a> ↑ Munzinger Personen <a href="https://wikidata.org/wiki/Track:Q107343683"></a> ↑ Deutsche Nationalbibliothek Record #120887657 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ https://jonesbo.com/faqs/what-is-the-harry-hole-foundation/ ↑ 12.0 12.1 12.2 12.3 12.4 Bjørnskau H. Jo Nesbø nådde ikke opp — 2010. ↑ http://www.rivertonklubben.no/2020/05/06/rivertonprisen-2020-til-jo-nesbo-for-kniv/ ↑ 14.0 14.1 https://www.fnac.com/Jo-Nesbo/ia482977/bio ↑ Jo Nesbo recibirá el premio Pepe Carvalho en una BCNegra repleta de espías — 2024. ↑ "Headhunters by Jo Nesbø" (review). Life in Norway. 24 October 2017. Retrieved 1 December 2019. "As of March 2014 more than 3 million copies of his novels have been sold in Norway, and his work has been translated into over 40 languages, selling 23 million copies." ↑ "Pure Evil: Jo Nesbø and the rise of Scandinavian crime fiction". The New Yorker. "Nesbø’s Harry Hole novels have sold twenty-three million copies, in forty languages." ↑ "Jo Nesbo, the Norwegian crime writer, on his climbing addiction". "Today, he is a best-selling crime writer, whose novels have sold some 33 million copies worldwide." ↑ why Jo Nesbo avoids his fans at all costs (2020). ციტირების თარიღი: 5 January 2021 ↑ Norway Crime Author Jo Nesbo Earns $51 Million Book Royalties in 2019 (19 August 2020). ციტირების თარიღი: 5 January 2020"
ნინა ბაირონი

ნინა ბაირონი (ინგლ. Nina Byron; დ. 1900, 27 ივლისი, კრაისტჩერჩი , ახალი ზელანდია გ. 1987 21 იანვარი ლინჩბურგი, ვირჯინია) — ამერიკელი მუნჯი კინოს მსახიობი. 1916 წელს ბაირონი დედასთან ერთად ამერიკაში ჩავიდა, მამა კი ახალ ზელანდიაში დარჩა და თავი მოიკლა. სწავლობდა ცეკვას, გაემგზავრა გასტროლებზე და შეუერთდა Hitchykoo-ს კომპანიას. ნიუ-იორკში ჩასვლიდან მხოლოდ ერთი წლის შემდეგ, ბაირონი ჩავიდა ლოს-ანჯელესში, რათა გადაეღო Truthful Tulliver (1917) უილიამ სურე ჰარტთან ერთად. როგორც ები ჰოუპი „ საუკუნეების მემკვიდრეში“ (1917), ბაირონი კრიტიკოსმა აღწერა, მან თქვა რომ მნიშვნელოვანი იყო მისი სამსახიობო უნარები. ის იყო House Peters-ის საფონდო პერსონაჟი. მასალა, რომელიც მას სამუშაოდ მიეცა, რეცენზენტის აზრით, არ გამოსცადა მისი შესაძლებლობები. ის ბაირონის სიცილს ფილმში მერი პიკფორდს ადარებს. და ამბობს რომ მის პერსონაჟს უბრალოდ უხდებოდა სიცილი. მისი სხვა ფილმებია: The Cruise of the Make-Believes (1918), The Source (1918), The Dub (1919), Johnny Get Your Gun (1919), The Boomerang (1919) და The Broken Butterfly (1919). ბაირონი იყო Ziegfeld Follies-ის წევრი 1925 წელს, მას შემდეგ, რაც მან დატოვა ფილმები. მისი მოცეკვავეები იყვნენ რუთ ფელოუსი, ჰელენ მაკდონალდი და დორის ლოიდი. 1925 წლის თებერვალში ისინი გამოვიდნენ მულენ რუჟში. ბაირონი იყო მუსიკალური კომედიის თეატრის შემსრულებელი ბროდვეიზე და დაკავშირებული იყო ედი კანტორთან. ბაირონი იყო წარმოდგენილი ფლორენც ზიგფელდის შოუში, Woopee 1929 წელს. კრუიზი, საიდანაც იგი დაბრუნდა, იყო მოგზაურობდა ტროპიკებში და დასავლეთ სანაპიროზე. 1922 წლის ივნისში ნიკოლას დუნეუმ, მსახიობმა პოლინ ფრედერიკთან ერთად, უჩივლა ბაირონს განქორწინებისთვის. დუნეუ ასევე იყო კინორეჟისორი, რომელსაც სურდა გადაეღო ანტიბოლშევიტური ფილმების სერია. ის იმ დროს ნიუ-იორკში, Green Room Club-ში ცხოვრობდა. განქორწინების შუამდგომლობაში მან განაცხადა, რომ „ცდილობდა ცოლის სიღარიბიდან საკუთარ დონემდე აეყვანა, მაგრამ ვერ მოხერხდა“. მან დაასკვნა იმით, რომ ,,არ შეიძლება ღორის ყურიდან აბრეშუმის ჩანთის გაკეთება". დუნეუმ გაიცნო ბაირონი ნიუ-იორკში, როდესაც ის ოგიუსტ და ლუი ლუმიერის სტუდიაში იმყოფებოდა სურათების გადაღებაზე. სწრაფად შეუყვარდა იგი და დედასთან ერთად წაიყვანა ლოს-ანჯელესში. ბაირონი და დუნეუ დაქორწინდნენ 1918 წლის სექტემბერში და ცხოვრობდნენ. ისინი დაშორდნენ 1920 წლის 4 იანვარს. დუნეუმ ამტკიცებდა, რომ ბაირონმა მიატოვა იგი. მისი მეორე ქორწინება იყო კინემატოგრაფისტ ჰაროლდ როსონთან 1924 წელს. ისინი განქორწინდნენ 1926 წელს და იგი დაქორწინდა დეკორაციის დიზაინერ ფრენკ ჰოტალინგზე 1939 წელს, რომელთანაც ნინა სიკვდილამდე დარჩა. ვიკისაწყობში არის გვერდი თემაზე: ნინა ბაირონი ნინა ბაირონი კინოფილმების ინტერნეტ-მონაცემთა ბაზაში ნინა ბაირონი — ბროდვეის ინტერნეტ მონაცემთა ბაზაში (IBDb) (ინგლისური) ნინა ბაირონის პორტრეტი, 1917
კარაბადინი

კარაბადინი — ძველ საქართველოში სამკურნალო წიგნთა საერთო სახელწოდება. თავისი დანიშნულებისა და შინაარსის მიხედვით ცნობილია სამკურნალო კარაბადინი, რომელიც ძირითადად განკუთვნილი იყო პრაქტიკოსი ექიმებისათვის, საოჯახო კარაბადინი — არაექიმებისათვის და მოკლე კარაბადინი — თანამედროვე ცნობარის მსგავსი. საქართველოში დღემდე შესწავლილი და გამოცემულია ქანანელის „უსწორო კარაბადინი“ (XI საუკუნე), ხოჯაყოფილის „წიგნი სააქიმოი“ (XII საუკუნე), ზაზა ფანასკერტელ-ციციშვილის „სამკურნალო წიგნი — კარაბადინი“ (XV საუკუნე), დავით ბატონიშვილის „იადიგარ დაუდი“, ი. ბაგრატიონის „წიგნი სიმართლისა და აქიმობის“, აგრეთვე პეტრე კლაპიტონიშვილის „ მოკლე კარაბადინი ანუ დარიგება ადვილად წამლობისათვის მრავალთა გვართა შინაგანთა და გარეგანთა სნეულებათა“ (XIX საუკუნე), მისივე „მოკლე კარაბადინი ანუ დარიგება მისთვის, თუ ვითარი ღონისძიება და შემწეობა მოიხმარონ კავთათვის ჟამსა უეცრად ჩავარდნისა და სასიკვდილოსა მდგომარეობისა შინა“ (XIX საუკუნე) და სხვა. კარაბადინებში ქართული ეროვნული მკურნალობის მეთოდების გარდა, ასახულია შესაბამისი ეპოქების ბერძნულ-რომაული, სპარსული, არაბული და ბოლოს, რუსული ეროვნული მედიცინის მონაცემები. კარაბადინებში მოცემულია ზოგადი საექიმო პრინციპები, აღწერილია სხვადასხვა დაავადება, მათი მკურნალობისა და სამკურნალო საშუალებათა დახასიათება, განმარტებულია სანიტარული, ფიზიოლოგიური, ბიოლოგიური, ფარმაკოლოგიური, ჰიგიენური და სხვა ცნებები. შენგელია მ., ქართული საბჭოთა ენციკლოპედია, ტ. 5, თბ., 1980. — გვ. 390.
ვებგვერდი

ვებგვერდი — საიტის შემადგენელი ნაწილი. იგი წარმოადგენს ინფორმაციის წყაროს და შეიცავს ჰიპერტექსტებს, რომელთა საშუალებითაც ხდება სხვადასხვა დოკუმენტის მოძიება და კავშირი. ყველაზე ხშირად საიტი დაწერილია HTML ან XHTML ვებ პროგრამირების ენაზე და ხელმისაწვდომია ვებბრაუზერის საშუალებით. ვებგვერდზე შესაძლებელია განთავსებული იყოს სხვადასხვა სახის ინფორმაცია: ტექსტი, სურათები, ვიდეოები, მედია ფაილები და ა.შ. ასევე სხვადასხვა სახის სკრიპტები (ჯავასკრიპტი, VB სკრიპტი და ა.შ). როგორც წესი, ვებგვერდზე ასევე განთავსებული სხვა ვებგვერდების მისამართები (ბმულები). ყველაზე ხშირად ვებგვერდი გვხვდება შემდეგი გაფართოებით .html ან .htm. www-ის კონსორციუმი. ↑ Civic ენციკლოპედიური ლექსიკონი. ციტირების თარიღი: 2014.03.29.
აირა ლევინი

აირა მარვინ ლევინი (ინგლ. Ira Marvin Levin) (დ. 27 აგვისტო, 1929 — გ. 12 ნოემბერი, 2007) — ამერიკელი რომანისტი, დრამატურგი და სიმღერების ავტორი. მისი ყველაზე გახმაურებულ ნამუშევრებს შორისაა რომანები: „როზმარის შვილი“ (1967), „კოცნა სიკვდილის წინ“ (1953), „სტეპფორდის ცოლები“ (1972) და „ბიჭები ბრაზილიიდან“ (1976). ლევინის არაერთი რომანისა და პიესის წარმატებული კინოადაპტაცია შედგა. აირა ლევინი კინოფილმების ინტერნეტ-მონაცემთა ბაზაში აირა ლევინი — ბროდვეის ინტერნეტ მონაცემთა ბაზაში (IBDb) (ინგლისური) აირა ლევინი საიტზე Internet Speculative Fiction Database ↑ 1.0 1.1 Deutsche Nationalbibliothek Record #120157071 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 ბროდვეის ინტერნეტ მონაცემთა ბაზა — 2000. <a href="https://wikidata.org/wiki/Track:Q31964"></a> ↑ 5.0 5.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 6.0 6.1 Find a Grave — 1996. <a href="https://wikidata.org/wiki/Track:Q63056"></a> ↑ 7.0 7.1 7.2 NooSFere — 1999. <a href="https://wikidata.org/wiki/Track:Q3343389"></a> ↑ 8.0 8.1 Vegetti Catalog of Fantastic Literature <a href="https://wikidata.org/wiki/Track:Q23023088"></a> ↑ 9.0 9.1 Babelio — 2007. <a href="https://wikidata.org/wiki/Track:Q2877812"></a> ↑ 10.0 10.1 Munzinger Personen <a href="https://wikidata.org/wiki/Track:Q107343683"></a> ↑ https://web.archive.org/web/20071115012642/http://ap.google.com:80/article/ALeqM5io_3GrS6dYN0LoPJXtsbUd56MNjAD8ST1DM80 ↑ 12.0 12.1 12.2 The Fine Art Archive — 2003. <a href="https://wikidata.org/wiki/Track:Q10855166"></a> ↑ https://edgarawards.com/category-list-the-grand-master/ ↑ https://edgarawards.com/category-list-best-first-novel/ ↑ აირა ლევინი. biblusi.ge. ციტირების თარიღი: 19 თებერვალი, 2022
ფრენკ ბენტონი

ფრენკ ბენტონი (ინგლ. Frank Benton; დ. 5 ივლისი, 1852 — გ. 28 თებერვალი, 1919, ფორტ-მაიერსი, აშშ) — ამერიკელი ენტომოლოგი, მკვლევარი, მეფუტკრეობის ნოვატორი და ავტორი. ბენტონი დაიბადა ქოლდუოთერსში, მიჩიგანში. სწავლობდა მიჩიგანის სასოფლო-სამეურნეო კოლეჯში. მიიღო ბაკალავრის და მეცნიერებათა დოქტორის ხარისხი. მოგვიანებით სწავლობდა ტენესის უნივერსიტეტში, მიუნხენის უნივერსიტეტსა და ათენის უნივერსიტეტში. იყო ამერიკის შეერთებული შტატების სოფლის მეურნეობის დეპარტამენტის ენტომოლოგიის ბიუროს, ვაშინგტონის ენტომოლოგიური საზოგადოების, ჩრდილოეთ ამერიკის მეფუტკრეთა ასოციაციის, ეროვნული გეოგრაფიული საზოგადოებისა და მეცნიერების განვითარების ამერიკის ასოციაციის წევრი. ბენტონი ასევე ცნობილია დედა ფუტკრის გადასაზიდი სპეციალური საფოსტო გალიის გამოგონებით (ე. წ. ბენტონის გალია). ბენტონი არის ორი წიგნის ავტორი, „მეფუტკრეობა“ და „მეთაფლია ფუტკარი“ (1896).. სხვადასხვა ფუტკრის შესასწავლად და საუკეთესო ჯიშების გამოსავლენად ბენტონი ბევრს მოგზაურობდა მსოფლიოში. 1905 წელს ბენტონი ჩამოვიდა საქართველოში ქართული ფუტკრის (ლათ. Apis Mellifera Caucasia) უკეთ შესასწავლად. ადგილობრივმა ფუტკარმა თავისი უნიკალური თვისებების წყალობით დიდი მოწონება დაიმსახურა და შემდგომში ბენტონი აქტიურად უჭერდა მხარს ქართული ფუტკრის იმპორტს შეერთებულ შტატებში. ინდოეთში დიდი ზომის ფუტკრების (ლათ. Apis dorsata) კვლევისას მას „ჯუნგლების ცხელება“ შეეყარა. ბენტონი გარდაიცვალა ფორტ-მაიერსში, 1919 წლის 28 თებერვალს. „მეფუტკრეობა“ (1896); „მეთაფლია ფუტკარი“ (1896). gutenberg.org — ფრენკ ბენტონი ↑ http://archives.msu.edu/findaid/062.html ↑ Status of breeding practices and genetic... (PDF Download Available). ციტირების თარიღი: 2018-05-22. ↑ http://www.nationalgeographic.ge. დაარქივებულია ორიგინალიდან — 2018-08-05. ციტირების თარიღი: 2018-05-26
ამინატა ტურე

ამინატა ტურე (ფრანგ. Aminata Touré, დ. 12 ოქტომბერი, 1962, დაკარი, სენეგალი) — სენეგალელი პოლიტიკოსი, სენეგალის პრემიერ-მინისტრი 2013-2014 წლებში. სენეგალის მეორე ქალი პრემიერ-მინისტრი მამე მადიორ ბოიეს (2001-2002 წწ.) შემდეგ. იუსტიციის მინისტრი 2012-2013 წლებში. ამინატა ტურე დაიბადა 1962 წლის 12 ოქტომბერს სენეგალის დედაქალაქ დაკარში. 2012 წელს პრეზიდენტმა მაკი სალმა შეიყვანა აბდულ მბაიეს მთავრობაში და დანიშნა იუსტიციის მინისტრად. 2013 წლის 1 სექტემბერს პრეზიდენტმა დანიშნა პრემიერ-მინისტრად და ორ დღეში ჩამოაყალიბა მთავრობა. 2014 წლის 4 ივლისს პრეზიდენტმა გადააყენა თანამდებობიდან, რადგან მმართველმა პარტიამ დაკარგა უმრავლესობა ადგილობრივ არჩევნებში. პრემიერ-მინისტრის თანამდებობის დატოვებიდან სამი თვის შემდეგ ამინატა ტურე პრეზიდენტმა მაკი სალმა დანიშნა სპეციალურ წარმომადგენლად. ↑ Senegal PM Aminata Toure sacked after poor election results. IANS. news.biharprabha.com. ციტირების თარიღი: 5 July 2014. ↑ Senegal’s Sall appoints anti-graft campaigner as PM. ციტირების თარიღი: 2022-02-19 ↑ Президент Сенегала назначил нового премьер-министра ↑ Отправлена в отставку премьер-министр Сенегала Амината Туре ↑ Macky nomme Aminata Touré "Envoyée spéciale du chef de l'Etat" (10 February 2015).
სოფელი

სოფელი — დასახლების ერთ-ერთი უძველესი და საყოველთაოდ გავრცელებული ფორმა. ხალხმრავლობის მიხედვით არჩევენ პატარასა (რამდენიმე კაცი ან კომლი) და დიდ (რამდენიმე ათასი) სოფლებს. სოფლების გარეგნული იერსახე განსხვავებულია ქვეყნის ბუნებრივი პირობებისა და საწარმოო მიმართულების გამო, მაგრამ მათი საერთო დამახასიათებელი ნიშანია ინდივიდუალური საცხოვრებელი სახლებით განაშენიანებისა და სასოფლო-სამეურნეო წარმოების უპირატესი გავრცელება. ისტორიულად ჩამოყალიბდა სასოფლო დასახლების რამდენიმე ფორმა: გრძივი განაშენიანება — როდესაც სახლები განლაგებული არიან ერთი გზის (ქუჩის) გასწვრივ. წრიული განაშენიანება — როდესაც სახლები განლაგებული არიან ცენტრალური საერთო მოედნის ირგვლივ წრიულად. ეს ორი ფორმა არქაულია, ამჟამად იშვიათად გვხვდება, რადგან სოფლად მოსახლეობის ზრდამ მათი ტრანსფორმაცია გამოიწვია. ურბანიზაციის საყოველთაო გაძლიერებას თან სდევს სოფლების საერთო რაოდენობისა და მოსახლეობის შემცირების ტენდენცია. საქართველოში სოფელი ადმინისტრაციულ-ტერიტორიული დაყოფის ძირეული ერთეულია. სოფელში ადგილობრივი თვითმმართველობის ორგანოა სოფლის საკრებულო. მცირე ზომის სოფლები გაერთიანებული არიან თემის საკრებულოში. კონფლიქტური რეგიონების გაუთვალისწინებლად საქართველოში 3668 სოფელია, რომლებიც მოსახლეობის რიცხოვნობის მიხედვით შემდეგნაირად ჯგუფდებიან: ეს სტატისტიკა არ ითვალისწინებს აფხაზეთისა და სამაჩაბლოს სასოფლო დასახლებებს, რადგან მათ შესახებ სარწმუნო ინფორმაცია არ არსებობს. საქართველოს დიდი სოფლები საქართველოს ისტორიული სოფლები ქალაქი დაბა ქართული საბჭოთა ენციკლოპედია, ტ. 9, თბ., 1985. — გვ. 477. ვიკისაწყობში არის გვერდი თემაზე: სოფელი სოფლების ტიპები დაარქივებული 2009-08-14 საიტზე Wayback Machine.